جام کوردی:
مامۆستایەکی پەیوەندییە نێودەوڵەتییەکان جەختیکردەوە کە ئەگەری شکستی ترەمپ لە هەڵبژاردنەکانی ئەمریکا لە ئارادایە، لە بەر ئەوەی کە بە لاوازی لە پۆستەکەیدا دەرکەوتووە.
بە پێی ڕاپۆرتی جام کوردی، ڕۆبێرت وای شاپیرۆ مامۆستای زانستە سیاسی و پەیوەندییە نێودەوڵەتییەکانی زانکۆی کۆڵۆمبیا سەبارەت بە ناڕەزایەتییەکانی ئەمریکا و هاوکاتبوونی لە گەڵ قەیرانی بڵاوبوونەوەی ڤایرۆسی کرۆنا وتی: ئەم ئاڵۆزییە و کێشەکانی ئێستای ئەمریکا بێ گومان یارمەتیدەری دوناڵد ترەمپ نابن، لە بەر ئەوەی کە ناڕەزایەتییەکان وەک ڕەخنەیەکی جیدییە لە ئەدا و هەڵسووکەوتی ناوبراو لە بەرامبەر کێشە و قەیرانەکانی ئێستای ئەمریکا و هەر بۆیە ناڕەزایەتییەکان ئیدارەی کۆشکی سپیی شڵەژاندووە.
ناوبراو وتی: باشترین شت کە دەتوانم ئاماژەی پێبدەم ئەوەیە کە ناڕەزایەتییەکان و ئەم دۆخەی ئێستای ئەمریکا کاریگەریی لە سەر هەڵبژاردنەوەی ترەمپ نابێت و ناوبراو کۆشکی سپی بە جێ دێڵێت، ترەمپ هیوای بە لایەنگرانی لە هەر سێ ویلایەتی واشنتن، پنسیلڤانیا و میشیگان هەیە، هەر بۆیە دیمۆکراتەکان پێویستیان بە سەرکەوتن لەم ویلایەتانەدا هەیە، مەگەر ئەوەی کە بتوانن لە ویلایەتەکانی دیکەدا قەرەبووی بکەنەوە و کەمینەکان بێننە نێو هەڵبژاردنەکانەوە، دیمۆکراتەکان بۆ سەرکەوتن دەبێت هەوڵی زیاتر بدەن.
مامۆستای زانستە سیاسییەکانی زانکۆی کۆڵۆمبیا سەبارەت بە کاردانەوەی ترەمپ لە بەرامبەر گواستنەوەی سووتەمەنی ئێران بۆ ڤەنزولیا وتی: ویلایەتە یەکگرتووەکان سەرقاڵە بە قەیرانەکانی وەک کرۆنا، ئابوری و ناڕەزایەتییە ناوخۆییەکانەوە و ناتوانێت کاردانەوەی لە بەرامبەر ئەو پرسە هەبێت، ڕاستییەکە ئەوەیە کە ئەمریکا خۆی تووشی کێشەی ناوخۆیی بووەتەوە.
ڕۆبێرت وای شاپیرۆ وتی: داهاتووی ڕێکەوتنی ناوەکی ئێرانیش ڕوون نییە و بۆ هەر ئەگەرێک دەتوانین پێشبینی بکەین.
ناوبراو وتی: ئەگەری ئەوەش لە ئارادایە کە ترەمپ ببێتە دۆڕاوی هەڵبژاردنەکان، ترەمپ بە هۆی لاوازییەوە ژمارەیەک لە لایەنگرانی لە دەست داوە و ڕێژەی خۆشەویستیی دابەزیوە، ئەو لە پرسە جیاجیاکاندا بە لاوازی دەرکەوتووە، خەڵکی ئەمریکا دەبێت یەکبگرن تا ترەمپ بدۆڕێت.
کۆتایی/.